Държавен вестник, бр. 17, 2025 г., стр. 39

БРОЙ  17	
Д Ъ Р Ж А В Е Н  В Е С Т Н И К 	
СТР.  39   
• ОСС не е осигурил всички необходими 
условия за работа на екипите по оценяване 
и по надзор, както се изисква от т. 8.1.d) 
от настоящата процедура;
• ООС не е осигурил възможност за из­
вършване на наблюдение (witness) на 
неговата дейност от страна на екипа, 
както се изисква от т. 8.1.f) от настоящата 
процедура;
• Екипът констатира несъответствие/я, 
които водят до спиране или отнемане/ 
отказ от акредитация, при което продъл­
жаването на оценката няма да повлияе 
върху резултата от оценяването.
Прекратяването на оценка на място се 
осъществява по решение на водещия оценител 
след съгласуване с началник на отдел ИО и 
директор дирекция АООС.
Оценката на място приключва със закри­
ваща среща, на която екипът от оценители 
докладва констатациите, установени по време 
на оценката, и предоставя кратък писмен док­
лад с резюме на резултатите от оценяване, 
включително несъответствия, ако има такива. 
На ООС се предоставя възможност за искане 
на пояснения относно констатациите.
Оценката на ООС приключва след из­
вършване на необходимите наблюдения на 
дейността, като ООС трябва да предостави 
възможност на БСА да ги извърши до три 
месеца от оценката на място на офиса. След 
всяко наблюдение на дейността се провежда 
закриваща среща с наблюдавания екип и/или 
ръководството на ООС.
4.3.4. Докладване след оценка на място
След оценката екипът трябва да изготви 
доклад, който съдържа най-малко следното:
1. записи от проведените наблюдения на 
дейността;
2. коментари и заключение за състоянието 
на системата за управление и компе­
тентността на ООС;
3. коментари и заключение за съответствие­
то на дейността на ООС с изискванията 
за акредитация, оценения обхват; и 
4. констатираните несъответствия, ако има 
такива, както и наблюденията на екипа 
върху областите за евентуално подобря­
ване, без да се препоръчват конкретни 
решения.
При оценки на ООС, при които оценката 
за наблюдение на дейността не е част от 
оценката на място, се предоставя доклад след 
приключване на офис оценката и след при­
ключване на всяко наблюдение на дейността.
На закриващата среща на всяка оценка на 
ОСС се предоставя кратък доклад с обобщена 
информация от оценката на място (секция А), 
която съдържа най-малко информацията, 
посочена по-горе в т. 2, 3, 4.
В случай че по време на оценката са възник­
нали различия в мненията на акредитираните 
ООС или кандидатите за акредитация, от една 
страна, и от друга – ИА БСА, по отношение на:
a) Интерпретация на изискванията на 
стандарт/Ръководство на ЕА, ISO/IEC 
и Регламенти (ЕО);
b) Интерпретация на документи от систе­
мата за управление на ИА БСА,
ООС трябва да уведоми писмено изпълни­
телния директор на ИА БСА за съществуване 
на спор по определен въпрос не по-късно от 
10 (десет) дни от момента на възникване на 
спора.
Доклад от офис оценката и доклад с вклю­
чени резултати от наблюденията се предоставят 
на ООС до 15 (петнадесет) дни от закрива­
щата среща – офис оценка/оценка/оценка за 
наблюдение на дейността.
4.3.5. Несъответствия и коригиращи дейст­
вия
4.3.5.1. Класификация
Несъответствие е неизпълнението на изиск­
ванията за акредитация, определени в т. 3 на 
настоящия документ.
ИА БСА класифицира несъответствията 
като значителни или незначителни по след­
ните критерии:
Значително несъответствие (L):
Установено е неизпълнение или липса 
на прилагане или поддържане на едно или 
повече от изискванията за акредитация (вж. 
т. 3), което води до заключение, че дейността 
на ООС, общата компетентност и системата 
за управление не са в състояние да осигурят 
необходимото качество на предоставяните 
услуги, включително достоверността на из­
даваните от него документи.
Незначително несъответствие (S):
Установени са пропуски при изпълнение 
на едно или повече от изискванията за ак­
редитация (вж. т. 3), което води до съмнение 
относно качеството на предоставяните от 
ООС услуги, включително достоверността на 
издаваните от него документи. 
За всички видове несъответствия ООС 
трябва да проведе коригиращи действия, които 
трябва да бъдат оценени от страна на ИА БСА, 
преди да бъде взето решение за предоставяне 
на акредитация/преакредитация/разширяване 
на обхвата на акредитация или потвърждаване 
на действието на акредитацията за периода 
на нейната валидност.
Класификацията на несъответствията е 
отговорност на водещия оценител.
4.3.5.2. Коригиращи действия
a) Докладване на несъответствията се 
извършва в края на оценката на място или в 
края на оценката за наблюдение на дейност­
та, когато не е част от оценката на място 
по време на закриваща среща, след като са 
класифицирани от водещия оценител.